**Dorog Város Önkormányzata Képviselő-testületének …/2024. (XI. 15.) önkormányzati rendelete az önkormányzat vagyonáról és a vagyongazdálkodás szabályairól szóló 3/2013. (II.22.) önkormányzati rendelet módosításáról**

Dorog Város Képviselő-testülete a nemzeti vagyonról szóló 2011. évi CXCVI. törvény 3. § (1) bekezdés 6. pontjában, 5. § (2) bekezdés c) pontjában, 13. § (1) bekezdésében, valamint Magyarország helyi önkormányzatairól szóló 2011. évi CLXXXIX. Törvény 143. § (4) bekezdés i) pontjában (továbbiakban: Mötv.) kapott felhatalmazás alapján, az Alaptörvény 32. cikk (1) bekezdés e) pontjában meghatározott feladatkörében eljárva a következőket rendeli el.

**1. §**

Az önkormányzat vagyonáról és a vagyongazdálkodás szabályairól szóló 3/2013. (II.22.) önkormányzati rendelet 3. § (2) bekezdés b) pontja helyébe a következő rendelkezés lép:

*(A vagyonelem feletti tulajdonosi jog gyakorlóját a vagyontárgy értéke alapján kell meghatározni.)*

„*b)* A polgármester dönt az 5 millió forintot el nem érő forgalmi értékű vagyonelem hasznosításáról.”

**2. §**

(1) Az önkormányzat vagyonáról és a vagyongazdálkodás szabályairól szóló 3/2013. (II.22.) önkormányzati rendelet 1. melléklete helyébe az 1. melléklet lép.

(2) Az önkormányzat vagyonáról és a vagyongazdálkodás szabályairól szóló 3/2013. (II.22.) önkormányzati rendelet 2. melléklete helyébe a 2. melléklet lép.

**3. §**

Ez a rendelet 2024. november 18-án lép hatályba.

Dr. Tittmann János Kecskésné Patos Szilvia

polgármester jegyző

Végső előterjesztői indokolás

Az önkormányzat vagyonáról és a vagyongazdálkodás szabályairól szóló 3/2013. (II.22.) önkormányzati rendelet (a továbbiakban: vagyon rendelet) felülvizsgálata vált szükségessé.

Indokolt átvezetni a vagyon rendeletben a nemrégiben felülvizsgált a képviselő-testület és szervei Szervezeti és Működési Szabályzatáról szóló 10/2024. (VII.24.) önkormányzati rendeletben foglalt átruházott hatáskör változását.

A vagyon rendelet 1. melléklete tartalmazza a forgalomképtelen, míg a 2. melléklete a korlátozottan forgalomképes vagyonelemeket. Az elmúlt időszak változásait figyelembe véve szükséges az 1. és a 2. melléklet módosítása.